Lusifer a vez gwelet, abaoe ar Grennamzer, evel un « ael kouezhet », hañval-bev ouzh Satanas, un drougael, enebour Doue. Kement-se a deu eus levezon al lennegezh kristen. Hervez ar Gristenien ez eo un archael eus an Neñvoù (darn a lavar ur cherubin, pe ur serafin) hag a zo savet lorch ennañ ha choant da enebiñ ouzh doue e grouer. Taolet e voe e-maez eus ar baradoz gant an aeled fall all a seurt gantañ, hag abaoe emaint o redek ar bed-mañ.